Duikers trotseer haai om vriend se lyk te kry | Nuus24
Haai-aanvalle sleg vir toerisme in Aus
Australië wil dalk haaie uitdun
Duiker dood in haai-aanval in Australië
Sydney – Vriende van ‘n visskieter wat in Brisbane se Moreton-baai verdrink het, het hul lewe gewaag om sy lyk uit die water te kry terwyl 'n haai hulle omsingel het, het Australiese media Dinsdag berig.Hulle het Maandag tydens ‘n visskiet-uitstappie hul asems opgehou en sowat 25 m diep geduik om die lyk uit te kry.“Hulle het die haai gesien, maar het nietemin besluit hulle gaan af,” het Dan King, ‘n bemanningslid van die helikopter-reddingspan, aan die nasionale uitsaaier ABC gesê.“Sover dit my aangaan was dit ‘n ongelooflike poging.”King sê dit was onduidelik of die haai agter die duiker aan was of die vis wat hy geskiet het.Die dokter en paramedici in die helikopter het onsuksesvol probeer om die man by te bring.Die man se naam en ouderdom was nie bekendgemaak nie.– Volg Nuus24 op Twitter - Sapa-DPA
Lees meer oor: australië | haaie VOLGENDE OP NUUS24X